da da da da da da id da da da da da da da da da da da da da da da da da da da da da da da da da da da da da da en da da da da da da da sv da da da da da da da da da da da da da en da da da da da da en da da da da da da da da da da da da da da da da da da de da ca de en da
Frivillige | Tag godt imod | Red Barnet
den bedste start i Danmark
Frivillige kan gøre en kæmpe forskel for børn, der kommer til Danmark.
Her på siden samler vi råd, vejledninger og materialer til dig der er frivillig for børn og familier, der er kommet til Danmark på flugt fra krig eller konflikt. Alt sammen med fokus på at skabe en god og tryg velkomst.
Brug børnebog til at tale med børn om krig og flugt
Den nye børnebog ’Milton og dyrene fra den anden skov’ til de 5 – 8 årige er et udgangspunkt for at tale med børn om krig og flugt.
Historien om kaninen Milton er skrevet i et optimistisk sprog, der giver en følelse af tryghed og forståelse til målgruppen. Sammen med Milton får børnene fx svar på:
Hvad vil det sige at være flygtning?
Hvordan kan man lege med de nye børn, når man ikke taler samme sprog?
Hvad kan man gøre for at hjælpe flygtninge
Bogen er gratis og er skrevet af M. D. Stromfeldt. Den findes på dansk og engelsk og som lydbog. Her finder du historien på dansk og engelsk samt Miltons opgaveunivers
Internationalt spørgeskema: Hvordan går det med de ukrainske børn?
Red Barnet har lavet et spørgeskema, der på tværs af Europa skal give et samlet billede af, hvordan det går med de ukrainske børn, der er flygtet til et nyt land sammen med deres familie. Hvad er deres håb og bekymringer for fremtiden?
Spørgeskemaet er målrettet børn fra 12 år og deres familier og bliver her i Danmark sendt ud i september.
Når vi får børnene og deres familiers eget perspektiv på, hvordan de er blevet modtaget, og hvordan deres sociale netværk ser ud, kan vi blive klogere på både vores nuværende og fremtidige indsats.
Læs mere om spørgeskemaet.
Hotline og FAQ for ukrainere i Danmark
Dansk Flygtningehjælp åbner en ny psykosocial telefonrådgivning, hvor ukrainske flygtningen kan få kriserådgivning på deres modersmål. Telefonlinjen vil være åben mellem 9-10 og 17-18 på hverdage. I det tidsrum kan ukrainske flygtninge modtage umiddelbar aflastning gennem samtale, få besvaret enkelte spørgsmål eller aftale et tidspunkt for en opfølgende samtale - alt sammen på deres modersmål. Børn, unge og voksne er velkomne til at henvende sig.
Telefonlinjens nummer: 3373 5314
Find FAQ og mere om hotlinen her
7 råd til hvordan du byder børn og unge, som er flygtet fra krig, velkommen i foreningslivet
Foreningslivet i Danmark er stærkt, stabilt og velfungerende. Derfor er der også mange foreninger, der står klar til at byde velkommen i foreningslivet til børn og unge, der er flygtet fra krig.
Dansk Ungdoms Fællesråd (DUF) har sammen med Dansk Flygtningehjælp Ungdom (DFUNK) samlet syv råd til, hvordan børn og unge, der er flygtet fra krig, kan blive en del af det danske foreningsliv.
Opsøg børn og unge, der er flygtet til Danmark
Gør en aktiv indsats for at opsøge børn og unge i dit lokalområde, som er flygtet fra krig og mangler et fællesskab.
Der er altid en løsning på sproglige udfordringer Lav aktiviteter, der ikke kræver et fælles sprog, og brug Google Oversæt til at føre korte samtaler.
Tag samtalen, når du bliver inviteret
Vent med at nævne krigen eller andre voldsomme omstændigheder, til vedkommende selv bringer det op.
Deltagerbetaling kan være en hindring. Vær tydelig i jeres kommunikation, om hvorvidt I kan udlåne udstyr, refundere beløb eller dække bestemte udgifter.
Fortsæt med at gøre det, I altid har gjort
Man behøver ikke at lave om på sine foreningsaktiviteter, fordi man vil inkludere nye i fællesskabet.
Giv alle mulighed for at bidrage
Erfaringerne viser, at alle børn og unge gerne vil bidrage - så inddrag dem på lige vilkår med de andre i foreningen.
Ring, hvis I vil vide mere
Tag fat i foreninger som Red Barnet eller DFUNK - de står klar med råd og sparring.
Læs mere hos Dansk Ungdoms Fællesråd
Engagér dig som frivillig
Flere organisationer står klar til at modtage frivillige, der kan hjælpe og gøre en forskel for, der kommer til Danmark. Herunder har vi samlet et overblik over nogle konkrete muligheder. Uanset hvor du melder dig som frivillig er dit engagement vigtigt og værdsat, så mange tak!
Vi ved, at småbørn er en overset gruppe i akutte flugtsituationer. Og at forældre, der er ramt af stress og traumer på grund af krig og flugt, kan have svært ved at opretholde den vigtige kontakt til de små. Dette kan påvirke børnenes udvikling på længere sigt. Derfor har vi særligt fokus på aktiviteter til småbørn i vores indsatser lige nu. Vi arbejder også på at etablere positive legefællesskaber for større børn efter skole og på at hjælpe børn ind i et aktivt fritidsliv i Danmark, hvis de ønsker det.
Vi har brug for flere frivillige i hele landet, som vil hjælpe os med at skabe starten på et godt børneliv for flygtninge i Danmark.
Meld dig som frivillig hos Red Barnet  (Husk at du skal være fyldt 18 år)
Som frivillig hos Røde Kors er der mulighed for at engagere sig indenfor forskellige aktiviteter og målgrupper, bl.a. flygtninge. Opgaverne varierer alt efter behov, og præcis hvor i landet du bor. Konkrete eksempler omfatter bl.a. at hjælpe i et socialt ”café” tilbud målrettet flygtninge, som sprogtræner, netværksfamilie eller frivillig i en kvinde- eller mødregrupper.
Meld dig som frivillig hos Røde Kors
I DRC Dansk Flygtningehjælp har vi flere spændende tilbud for børn og familier. Du kan fx blive frivillig i en Leg og Læringsklub for flygtningebørn, hvor du hjælper børnene med at falde godt til i deres nye omgivelser og lokalområde, eller du kan blive lektiehjælper i en lektiecafe. Læs mere om disse aktiviteter og andre spændende frivilligopgaver i DRC Dansk Flygtningehjælp her.
I Red Barnet Ungdom mangler vi frivillige til at lave børneaktiviteter for børn på asylcentre, i venskabsgrupper hvor børn og teenagere lærer deres nye lokalsamfund at kende samt på weekendkolonier for børn med flygtningebaggrund.
Er du under 18 år, og vil du gerne være frivillig, så kan du melde dig hos Red Barnet Ungdom.
Har du lyst til at skabe aktiviteter og fællesskaber for børn og unge med flygtningebaggrund? Så kan du blive frivillig på Ungdommens Røde Kors klubaktiviteter på asylcentre. Vi har primært aktiviteter for unge flygtninge ml. 17-25 år, men vi har også børneaktiviteter nogle steder og tilpasser tilbuddene alt efter, hvilken målgruppe, der bor på centret. Vores tilgang er, at børn og unge med flygtningebaggrund skal tilbydes netværk, muligheder og kompetencer, så tiden på et asylcenter ikke bare er ventetid. Vi har lige nu aktiviteter på centrene Sjælsmark, Sandholm, Avnstrup, Jelling og Holstebro.
Vi søger primært unge frivillige ml. 18-30 år. Meld dig her som frivillig hos URK.
Hvilke informationer eller materialer mangler du på denne side?
Send dine ønsker til os. Vi er i fuld gang med at udvikle denne side, og det er en stor hjælp at få forslag og ideer til, hvad vi skal prioritere.
Vi vil gerne høre fra dig
Bliv frivillig hos Red Barnet?